open-index/open-wikipedia-markdown huggingface dataset:
Lost Frequencies

**Lost Frequencies** (oikelta nimeltään **Felix De Laet**, s. 30. marraskuuta 1993 Bryssel, Belgia) on belgialainen DJ-tuottaja.

Hän nousi suuren yleisön tietoon vuonna 2014 kappaleella "Are You With Me", jonka lisäksi hänet tunnetaan myös vuonna 2015 julkaisemastaan kappaleesta "Reality". Artistin kertoman mukaan hänen toiminimensä "Lost Frequencies" (suom. *kadotetut taajuudet*) on peräisin siitä kun hän käytti kadotetuiksi taajuuksiksi kutsumiaan kappaleita miksausten tekoon.

## Diskografia

#### Albumit

* Less Is More (21. lokakuuta 2016)
* Alive and Feeling Fine (4. lokakuuta 2019)

#### EP-levyt

* Feelings (12. kesäkuuta 2014)

#### Singlet

**Pääartistina**

* Are You with Me (2014)
* Reality (mukana Janieck Devy) (2015)
* Beautiful Life (mukana Sandro Cavazza) (2016)
* What Is Love (2016)
* All or Nothing (mukana Axel Ehnström) (2017)
* Here with You (Netskyn kanssa) (2017)
* Crazy (Zonderlingin kanssa) (2017)
* Melody (mukana James Blunt) (2018)
* Like I Love You (mukana The NGHBRS) (2018)
* Recognise (mukana Flynn) (2019)
* Truth Never Lies (mukana Aloe Blacc) (2019)
* Sun Is Shining (2019)
* Black & Blue (Mokitan kanssa) (2019)
* Sweet Dreams (2020)
* Beat of My Heart (mukana Love Harder) (2020)
* Love to Go (Zonderlingin kanssa, mukana Kelvin Jones) (2020)

**Vierailevana artistina**

* Eagle Eyes (Felix Jaehn, mukana Lost Frequencies ja Linying) (2015)

**Promosinglet**

* Trouble (mukana Lauren) (2014)
* No Trust (mukana Lauren) (2014)
* Tell Me (mukana Chesqua) (2014)

## Lähteet
Alive (Krewellan kappale)

**Alive** on yhdysvaltalaisen elektronisen tanssimusiikin tuottajatiimin Krewellan musiikkikappale. Se julkaistiin alun perin heidän ensimmäisen, Play Hard EP-levyn kolmantena singlenä 18. kesäkuuta 2012, mutta se uudelleenjulkaistiin maaliskuussa 2013. Se on mukana myös heidän vuonna 2013 julkaisemalla Get Wet-debyyttistudioalbumilla. Kappaleen ovat sanoittaneet Jahan Yousaf, Yasmine Yousaf, Kris Trindl, Nathan Lim sekä Jake Udell ja sen tuotti Rain Man. Kappaleen musiikkivideo julkaistiin Vimeossa 5. joulukuuta sekä YouTubessa ja vevossa 18. joulukuuta 2012.

"Alive" oli kaupallisesti kohtalainen menestys Kanadassa ja Yhdysvalloissa, joissa se pääsi singlelistan sijalle 50. ja 32. Lisäksi se on myynyt platinaa Yhdysvalloissa.

## Lähteet
Velino (järvi Pihkovan alueella)

**Velino** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 2,6 kilometriä pitkä, 1,5 kilometriä leveä ja sen pinta-ala on 1,6 neliökilometriä eli 160 hehtaaria. Sen keskisyvyys on 5,7 metriä ja sen syvänteessä on 16,7 metriä vettä. Se sijaitsee Peipsijärven alangolla Želtšajoen uomassa lähellä Jammin () kirkonkylää. Järven länsipäässä on kolme lahtea, joiden välissä sijaitsee kaksi selvästi erottuvaa niemeä. Järven ympäristö on metsämaata, jota asutus on paikoittain ottanut omakseen. Pohjoisin lahti kääntyy pohjoiseen ja sen pohjukassa sijaitsee kylä Orehovtsy (). Kylän asutusta on myös suurimmalla niemellä ja toisaalla pohjoisrannalla. Järven itäosan pohjoisrantaan ulottuu Dolgojen puolella sijaitseva kylä Ozera ( ), jonka vastarannalla sijaitsee Pyhän Neitsyt Marian suojelukirkko (). Kylien kautta kulkee järven pohjoispuolella Remdan niemimaalle johtava tie.

## Luontoarvoja
Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, törö, seipi, toutain, turpa, simppu, vimpa, ankerias, muikku ja siika, sekä jokirapua, jota on kuitenkin vain nimeksi. Järven pohja on hiekkapohjaa, jonka päälle on kerrostunut mutaa. Rannat ovat hiekka ja rannoilla makaa vedessä sinne kaatuneita puita. Rannat ovat yleensä alavat, mutta paikoitellen ne myös viettävät jyrkkänän veteen.

## Vesistösuhteita
Velino sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen. 

Kartoissa Velinolle on merkitty kolme tulo-ojaa ja saavat kaikki alkunsa järvistä. Yksi järvi on koillispuolella sijaitseva Zasušene (), jonka laskuoja on 2,5 kilometriä pitkä. Toinen oja virtaa Orehovtsyn läpi tuoden etelään Ploskojen () ja pienen Dolgojen () vedet. Kolmas oja kuuluu kylän pikkulammelle. Suurin osa järveen tulevasta vedestä on peräisin järven yläpuoliselta Želtšan valuma-alueelta, jonka koko on lähteestä riippuen 986  tai 779,3 neliökilometriä . Kun tästä vähentää edellisen järven Dolgojen valuma-alueen koon, tulee järven lähialueen pinta-alaksi 7,1 neliökilometriä. Želtša jatkaa laskuaan Velinosta 22 kilometriä Peipsijärvelle Remdan lahteen.

## Huomautuksia

## Lähteet
Samsung Gear Sport

**Samsung Gear Sport** on Samsungin valmistama älykello, joka tuli markkinoille vuonna 2017. 

## Tekniset tiedot

## Lisätietoja
Gear Sport vastaanottaa puhelimen ilmoituksia, puheluita ja tekstiviestejä. Kello näyttää myös tarkan sijainnin GPS:ää hyväksi käyttäen. Kellossa on noin 17 valmista urheilulajia, kuten pyöräily ja kävely.

## Lähteet
Kirjallisuusvuosi 1809

**Kirjallisuusvuosi 1809** käsittelee vuoden 1809 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen sodasta 1808–1809 julkaistiin myöhemmin ainakin kaksi silminnäkijäkuvausta: Majuri J. F. Lagervallin teksti *En karelsk jägares sorgliga minnen* julkaistiin Tidskriften Suomi -sarjassa vasta hänen kuolemansa jälkeen vuonna 1866. Kirjailija Adelaide von Hauswolff kuvasi sotavankeuttaan kirjassa *En svensk flickas dagbok under krigsfångenskap i Ryssland 1808-1809*. 
* Suomen sodan tapahtumia myöhemmin *[[Vänrikki Stoolin tarinat|Vänrikki Stoolin tarinoissa]]* kuvannut J. L. Runeberg pohjasi kuvauksensa tositapahtumiin. Yksi niistä oli Wilhelm von Schwerinin toiminta 15-vuotiaana Svean tykistörykmentin aliluutnanttina ja kaksitykkisen patterin päällikkönä.

## Julkaisuja
* Konstantin Batjuškov &ndash; *Отрывок из письма русского офицера о Финляндии* ('Katkelma venäläisen upseerin Suomen-kirjeestä')
* François-René de Chateaubriand &ndash; *Les Martyrs*
* Barthold Anders Ennes &ndash; *Underrättelser om Finnheden* 
* Ugo Foscolo &ndash; *Dei Sepolcri* (lyriikkaa)
* Washington Irving &ndash; *A history of New York by Diedrich Knickerbocker*
* Ivan Krylov &ndash; *Basni* (*[[Faabeli|faabeleita]]*)
* Jean-Baptiste Lamarck &ndash; *Philosophie Zoologique*
* William Nicholson (toimittajana) &ndash; *British Encyclopedia, or Dictionary of Arts and Sciences *
* Charles Nodier &ndash; *Archéologue, ou Système universel et raisonné des langues*
* Shikitei Sanba &ndash; *Ukiyoburo*

## Palkintoja

## Lähteet
Vestan temppeli (Tivoli)

**Vestan temppeli** on antiikin aikainen temppelin raunio Tivolin kaupungissa Italiassa. Se sijaitsee kaupungin muinaisella keskuskukkulalla lähellä Villa Gregorianaa ja sen vesiputouksia.  
## Rakennuksen historiaa
Temppeli on rakennettu todennäköisesti viimeisellä ajanlaskun alkua edeltäneellä vuosisadalla. On epäselvää, mille jumaluudelle temppeli on omistettu. Sitä kutsutaan Vestan temppeliksi koska se muistuttaa Roomassa olevaa Vestan temppeliä. Se voi olla pyhitetty myös Tiburnukselle, kaupungin suojelijasankarille, tai kaupungin omalle sibyllalle.

Temppelin rakennutti tai korjautti Lucius Gellius. Hänen nimensä löytyy temppelin arkkitraavista. Temppeli rakennettiin tiilistä rakennetulle korokkeelle joka päällystettiin travertiinilohkareilla. Temppelin cellaan johtaa ovi ja siinä on kaksi ikkunaa. Cellaa ympäröi aikoinaan kahdeksantoista korinttilaista pylvästä, joista jäljellä on kymmenen. 

Temppeli välttyi täydelliseltä tuholta siksi, että sitä ryhdyttiin käyttämään kirkkona. Silloin sen nimi oli "Santa Maria della Rotonda". Kristilliset lisäykset rakennelmaan tuhoutuivat jo 1500-luvulla. Antoine Desgodetz tutki temppelin jäännöksiä ja julkaisi asiaa käsitelleen teoksensa vuonna 1682. Myös Piranesi ja Giuseppe Vasi kävivät piirtämässä temppeliä ja tekivät sitä esittäviä kaiverruksia. 

Kuuluisuutta temppeli alkoi saavuttaa 1800-luvulla, jolloin sen näkeminen oli osa "Grand Touria". Luonnonkauniilla paikalla ollut temppeli ikuistettiin moniin maalauksiin ja piirroksiin.

## Lähteet

## Aiheesta muualla

* http://www.romeartlover.it/Tivoli.html
* http://www.rubens.anu.edu.au/htdocs/bytype/arch.sources/desgodetz/display00038.html
Johan Gabriel Martin

**Johan Gabriel Martin** (8. heinäkuuta 1787 Hauho – 29. syyskuuta 1855) oli suomalainen virkamies, joka toimi Yleisen revisionioikeuden  ylikomissaarina.  

Martinin vanhemmat olivat notaari Fredrik Gabriel Martinius ja Anna Katarina Lundbeck. Hän opiskeli Hämeenlinnan triviaalikoulussa ja tuli ylioppilaaksi Turussa vuonna 1801. Hän oli Uudenmaan ja Hämeen läänin lääninkonttoristi vuodesta 1803, vt. lääninkamreeri vuodesta 1809, varalääninkamreeri vuodesta 1811 ja hallituskonseljin sotilastoimituskunnan kamreeri vuodesta 1812. Turun ja Porin läänin lääninkamreerina Martin toimi vuodesta  1815 ja senaatin valtiovaraintoimituskunnan kamreerina 1816–1842 sekä samalla apulaisesittelijäsihteerinä 1823–1824. Hän sai kamarineuvoksen arvon  1826 ja valtioneuvoksen arvon 1841. Yleisen revisionioikeuden ylikomissaarina Martin toimi 1842–1852. 

Martinin puoliso oli vuodesta 1815 Karolina Margareta Almqvist (k. 1866). Hänen tyttärensä Nina Lucia Martin avioitui vuonna 1842 Fredrik Paciuksen kanssa.	

## Lähteet
Beautiful Life

**Beautiful Life** on belgialaisen DJ-tuottajan Lost Frequenciesin musiikkikappale, jolla vierailee myös ruotsalaisartisti Sandro Cavazza. Sen julkaisi Armada Music digitaalisesti ladattavana singlenä 3. kesäkuuta 2016. Kappaleen ovat sanoittaneet Felix De Laet, Cavazza sekä Janne Kask, joista ensimmäinen myös tuotti sen. Kappaleen musiikkivideo julkaistiin Lost Frequenciesin YouTube-kanavalla singlen julkaisupäivänä. Video kuvattiin Ibizalla ja sillä käydään läpi nostalgian konseptia sekä kykyä kokea merkittävä hetki menneisyydestä.

"Beautiful Life" oli kaupallisesti valtava menestys artistin kotimaassa Belgiassa, jossa se pääsi sekä Flanderin että Vallonian singlelistojen kärkeen. Kappale sai kohtalaista menestystä myös muualla, sen päästyä singlelistan viidenkymmenen parhaan joukkoon Espanjassa, Ranskassa ja Saksassa. Lisäksi se on myynyt Alankomaissa yksinkertaista ja Belgiassa kaksinkertaista platinaa.

## Lähteet
Beckerin koulu

**Beckerin koulu** on eteläsavolaisen Kangasniemen kunnassa toimiva alakoulu (luokka-asteet 3-6). 

Oppilaitostilastoissa Beckerin koulun oppilaat on tilastoitu yhdessä Kalliolan koulun (alkuopetus esikoulusta lähtien) kanssa nimellä Kirkonkylän koulu. Vuonna 2018 (2016) Kirkonkylän koulua kävi Kangasniemellä yhteensä 201 (202) peruskoulun oppilasta.
## Lähteet
Alma Berglund

**Alma Alexandra Berglund** (13. elokuuta 1874 Helsinki – 30. maaliskuuta 1947 Turku) oli suomalainen näyttelijä.

## Ura
Berglundin vanhemmat olivat Johan Jakob Berglund ja Akvilina Sofia Grönroos. Hän suoritti teatteriopintoja 1890–1892 ja debytoi Turussa 1892. Sen jälkeen hän näytteli Helsingin Svenska Teaternissa ja kiertueilla. Vuodesta 1898 aina vuoteen 1941 Berglund näytteli varsinaisesti Turun ruotsalaisessa teatterissa.

Berglundin taiteellinen skaala ulottui farsseista vakavaan draamaan. Hänen roolitehtäviään olivat muun muassa Anna (*Vermlantilaisia*), Länsmanska (*Kuopion takana*) ja Maija (*[[Tukkijoella (näytelmä)|Tukkijoella]]*). Hän näytteli myös herttuatar de Revillen roolin ranskalaiskomediassa *Ikävässä seurassa*.

Berglund teki myös yhden elokuvaroolin: hän näytteli leskirouvaa Konrad Tallrothin ohjaamassa mykkäelokuvassa *[[Kun onni pettää]]* vuonna 1913.

## Lähteet
*

### Viitteet
Lentävä Jacob

**Lentävä Jacob** () on ruotsalainen uuniruoka, joka valmistetaan grillatusta broilerista, banaanista, kuohukermasta, pekonista, chilikastikkeesta ja suolapähkinöistä. Se tarjoillaan yleensä riisin ja salaatin kera. Ruokalaji on saanut nimensä kehittäjältään Ove Jacobssonilta, joka työskenteli lentorahtialalla. Lentävän Jacobin ohje julkaistiin alun perin *Allt om Mat* -lehdessä vuonna 1976. Ruokalaji saavutti suosiota, ja se on nykyään perusruokaa, jota tarjotaan muun muassa ruotsalaisissa kouluissa. Lentävästä Jacobista on kehitetty myös useita muunnelmia.

## Lähteet
Jacob Meinander

**Jacob (Jakob) Meinander** (3. huhtikuuta 1796 Porvoo – 22. lokakuuta 1866 Pernaja) oli suomalainen virkamies, joka toimi Yleisen revisionioikeuden  ylikomissaarina.  

Meinanderin vanhemmat olivat Porvoon lukion lehtori Karl Fredrik Meinander ja Anna Maria Borgström ja puoliso vuodesta 1826 Henriette Katarina Solitander (k. 1886). Meinander oli Porvoon lukion oppilas 1808–1812 ja tuli ylioppilaaksi Turussa 1812. Hän suoritti tuomarintutkinnon joulukuussa 1813, jolloin hän toimi myös Turun hovioikeuden auskultanttina. Senaatin ylimääräinen kamarikirjuri Meinader oli vuonna 1816, sotilastoimituskunnan kamarikirjuri vuodesta 1817, reviisori vuodesta 1820 ja apukamreeri vuodesta 1821. Yleisen revisionioikeuden revisiokonttorin revisiokomissaari hän oli vuonna 1826, revisionioikeuden asessori vuodesta 1827 ja ylikomissaari 1852–1861. Hän sai valtioneuvoksen arvon 1861.  

## Lähteet
Islannin vapaavaltio

**Islannin vapaavaltio** () oli historiallinen valtio nykyisen Islannin alueella vuoteen 1262 saakka. Se oli ensimmäinen valtio Islannin saarella. Vuonna 1262 Norja valloitti alueen; sen tarkoituksena oli ilmeisesti yhdistää islantilaiset yhden hallitsijan alaisuuteen.

## Historia

Vuonna 930 vasta asutettuun Islantiin perustettiin eräänlainen parlamentti, allting eli yleiskäräjät. Se kokoontui kesäisin Þingvellirissä, jossa edustajat säätivät lakeja, ratkaisivat riitoja ja käyttivät tuomiovaltaa. Lakeja ei kirjoitettu, vaan valittujen lainoppineiden (*lögsögumaður*) oli opeteltava ne ulkoa. Alltingia on toisinaan pidetty maailman vanhimpana yhä toimivana parlamenttina. Islannissa ei kuitenkaan ollut keskitettyä toimeenpanovaltaa, minkä vuoksi lakien täytäntöönpanosta oli kansan itse huolehdittava. Rikoksista seurasikin usein verikosto, mikä ilmenee myös islantilaisista saagoista.

Islannin väkiluku kasvoi lähes jatkuvasti maan keskiaikaisena itsenäisyyden kautena. Tähän aikaan Islannista muutti myös uudisasukkaita lounais-Grönlantiin ja Kanadan itärannikolle.

### Kääntyminen kristinuskoon
Islannin ensimmäiset asukkaat palvoivat skandinaavisia jumalia, kuten Odinia, Thoria, Freyria ja Freyjaa. Kuitenkin jo 900-luvulla eurooppalaiset yrittivät käännyttää islantilaiset kristinuskoon. Ensimmäisen vuosituhannen lopulla monet islantilaiset olivat jo kääntyneet kristinuskoon. Vuonna 1000 maata uhkasi uskonnollisten kiistojen vuoksi sisällissota, mutta Allthing antoi edustaja Þorgeirr Ljósvetningagoðin ratkaista asian. Hän päätti, että koko väestön oli käännyttävä kristinuskoon, mutta pakanauskontoja sai harjoittaa yksityisesti.

Islannin ensimmäisen piispan, Ísleifr Gizurarson, vihki virkaansa Bremenin piispa Adalbert vuonna 1056.

### Sisällissota ja itsenäisyyden loppu
Vuoteen 1200 mennessä valta oli keskittynyt muutamille suvuille ja itsehallintoelimet menettäneet merkitystään. Aikakautta 1200-1262 sanotaan *Sturlungien ajaksi*, mikä johtuu Sturla Þórðarsonista (Hvamm-Sturla) ja hänen pojistaan Þórður, Sighvatur ja Snorri Sturlusonista. He olivat siihen aikaan Islannin vaikutusvaltaisin vallasta taistellut suku. Vuonna 1220 Snorri Sturluson joutui Norjan Haakon IV:n vasalliksi samoin kuin vuonna 1235 myös hänen veljenpoikansa Sturla Sighvatsson. Sturla käytti koko Sturlunga-suvun mahtiasemaa hyväkseen sotiakseen muita valtaan pyrkineitä klaaneja vastaan. Vuosikymmeniä kestäneen konfliktin jälkeen Islannin johtomiehet lopulta hyväksyivät Norjan ylivallan maassa ja allekirjoittivat Vanhan liittosopimuksen (*Gamli sáttmáli*), jolla Islanti liitettiin Norjan kruunun alaisuuteen.
Tero Vauraste

**Tero Henrik Johannes Vauraste** (s. 1967) on suomalainen yritysjohtaja ja Suomen arktinen seura ry:n hallituksen jäsen sekä Woodrow Wilson Centerin Global Fellow. Hän toimii Iceye Oy:n Euroopan toimintojen johtajana. Vauraste on toiminut aiemmin mm. Nurminen Logisticsin toimitusjohtajana.Tätä aiemmin hän toimi valtionyhtiö Arctian toimitusjohtajana sekä Finnairin maapalveluja tuottavan tytäryhtiön Northport Oy:n toimitusjohtajana.

Vauraste siirtyi vuonna 2009 Arctian edeltäjään varustamoliikelaitos Finstashipiin First Rent a Car Finland Oy:n (Hertz) toimitusjohtajan tehtävästä. Hänellä on meriupseerin koulutus sekä riskien- ja kriisinhallinnan maisterintutkinto Leicesterin yliopistosta. Hän on työskennellyt myös Securitas Oy:ssä henkilöstönkehittämis- ja liikkeenjohdollisissa tehtävissä.

Vaurasteella on oma konsulttiyhtiö Mariadi Oy. Hän toimi pitkään arktisen alueen yritysten ja elinkeinoelämän kansainvälisen edunvalvojan Arktisen talousneuvoston (Arctic Economic Council) puheenjohtajana sekä Lapin maakunnallisen viestintä- ja markkinointiyhtiö House of Laplandin lähettiläänä. 

## Lähteet
King (kappale)

**King** on brittiläisen synthpop-yhtyeen Years & Yearsin musiikkikappale. Sen julkaisivat Polydor Records ja Interscope Records yhtyeen *[[Communion (albumi)|Communion]]*-debyyttistudioalbumin neljäntenä singlenä 10. helmikuuta 2015. Kappaleen ovat sanoittaneet Michael Thomas Goldsworthy, Mark Ralph, Andrew Smith, Oliver Alexander Thornton sekä Resul Emre Turkmen ja sen tuottivat Andy Smith sekä Years & Years. Kappaleen musiikkivideon ohjasi Nadia sekä koreografioi Ryan Heffington ja se julkaistiin 19. tammikuuta 2015.

"King" oli kaupallisesti kansainvälinen menestys, sen päästyä singlelistan kärkeen Britanniassa ja Skotlannissa sekä kymmenen parhaan joukkoon Alankomaissa, Australiassa, Irlannissa, Itävallassa, Saksassa, Sloveniassa, Sveitsissä ja Tanskassa. Lisäksi se on myynyt Italiassa sekä Ruotsissa kaksinkertaista ja Puolassa kolminkertaista platinaa.

## Lähteet
Carl Edvard Stjernvall

**Carl (Karl) Edvard Stjernvall** (30. toukokuuta 1797 Norrköping, Ruotsi  – 26. huhtikuuta 1873 Helsinki) oli suomalainen virkamies, joka toimi Yleisen revisionioikeuden  vt. ylikomissaarina.  

Stjernvallin vanhemmat olivat Uudenmaan ja Hämeen läänin maaherra, majuri Gustaf Fredrik Stjernvall ja Fredrika Charlotta von Yhlen. Hän tuli ylioppilaaksi Turussa joulukuussa 1814 ja suoritti tuomarintutkinnon 1818, jolloin hän oli myös Turun hovioikeuden auskultantti. Varatuomarin arvon hän sai 1826 ja esittelijäsihteerin 1841. Stjernvall oli senaatin oikeusosaston ylimääräinen kopisti vuodesta 1819, Turun hovioikeuden ylimääräinen notaari 1821, senaatin kansliatoimituskunnan kopisti 1822, prokuraattorintoimituskunnan kopisti 1823, kamaritoimituskunnan kanslisti vuodesta 1826, kirkollistoimituskunnan protokollasihteeri vuodesta 1834 ja kamaritoimituskunnan protokollasihteeri vuodesta 1838. Tämän toimituskunnan esittelijäsihteerinä hän toimi 1858–1867 ja Yleisen revisionioikeuden vt. ylikomissaarina 1866–1869. 

Stjernvall sai valtioneuvoksen arvon 1869. Hän oli valtiopäivämies 1867 ja 1872.  

## Lähteet
Dülmen

**Dülmen** on kaupunki Coesfeldin piirikunnassa Nordrhein-Westfalenin osavaltiossa läntisessä Saksassa. Dülmen tunnetaan muun muassa poneistaan, laajasta pyörätieverkostaan ja mystikko Anne Catherine Emmerichista.

## Maantiede
Dülmen sijaitsee osavaltionsa pohjoisosassa noin 30 kilometriä Münsterin keskustasta lounaaseen ja noin 40 kilometriä Dortmundista pohjoisluoteeseen. Coesfeldin piirikunnan pääkaupunki Coesfeld sijaitsee Dülmenin luoteispuolella ja Lüdinghausen kaakkoispuolella.

Dülmen kuuluu historialliseen Münsterlandiin ja Münsterin hallintopiiriin. Kaupunki koostuu viidestä osa-alueesta, jotka ovat pohjoisesta myötäpäivään Rorup, Buldern, Hiddingsel, Hausdülmen ja Merfeld sekä kahdesta kaupunkipiiristä, jotka ovat Mitte eli keskusta ja Kirchspiel Dülmen.

## Historia

Ensimmäinen kirjallinen maininta Dülmenistä on vuodelta 889 muodossa Dulmenni. Münsterin piispa Ludwig II myönsi paikkakunnalle kaupunkioikeudet 22. huhtikuuta 1311. Pian sen jälkeen kaupunki linnoitettiin. Linnoitukseen kuului myös Lüdinghauser Tor, Lüdinghausenin portti, joka on säilynyt nykyaikaan, ja josta on muodostunut Dülmenin maamerkki. Dülmen oli hallinnollisesti melko itsenäinen yli kolme vuosisataa ja menestyi myös taloudellisesti. Etenkin 1500-luku oli suhteellisen vaurasta aikaa. Kaupunki oli mukana Hansan liiketoimissa Tukholmaa ja Novgorodia myöten.

Kolmikymmenvuotinen sota 1600-luvulla oli kaikkinensa tuhoisa toistuvine miehityksineen ja tulipaloineen. Vuonna 1816 Dülmen liitettiin preussilaiseen Westfalenin provinssiin, ja kaupunki teollistui vuosisadan kuluessa. Rautatieyhteyden Dülmen sai 1870 linjalla Essen–Münster.

Dülmen tuhottiin lähes täysin toisen maailmansodan loppuvaiheissa. Jälleenrakennus aloitettiin heti sodan jälkeen, ja uudesta keskustasta tehtiin moderni. Keskiaikaisesta arkkitehtuurista on säilynyt vain osia, kuten vanhaan linnoitukseen kuuluneet tornit. Myös teollisuutta modernisoitiin. Dülmenin väkiluku kasvoi voimakkaasti sekä muuttovoiton että korkean syntyvyyden siivittämänä: sodan jälkeen asukkaita oli viitisen tuhatta, vuonna 1973 puolestaan yli 20&nbsp;000.  Kaupunkiin liitettiin kuusi ympäristön maalaiskuntaa vuonna 1975. Dülmenistä on kehittynyt paikallisesti merkittävä keskus Münsterin ja pohjoisen Ruhrin alueen välimaastoon.

Dülmenin keskiaikaisesta kaupunginmuurista on säilynyt Lüdinghausenin portin lisäksi tornit  Lorenkenturm ja Nonnenturm. Lukuisista kirkoista vanhin on marttyyri Viktor von Xantenille omistettu St. Viktor, jonka historia alkaa 780-luvulta. Osthoffin kartanosta säilynyt barokkityylinen Haus Osthoff.

## Talous ja liikenne
Dülmenissä toimivia yrityksiä ovat muun muassa urheiluautoja valmistava ja Wiesmann Sports Cars GmbH ja autotalleja valmistava ZAPF GmbH.

Dülmenin rautatieasema sijaitsee rataosuuksilla Wanne-Eickel–Hampuri ja Dortmund–Enschede. Etäisyys Dortmundin päärautatieasemalta on 43,7 kilometriä. Dülmenin keskustan pohjoispuolitse kulkee moottoritie BAB 43, jonka pituus on 93 kilometriä. BAB 43 ja Bundesstraße 474 risteävät Dülmenissä.

## Lähteet

## Aiheesta muualla
*Dülmen, Nordrhein-Westfalen, Saksa — Sunrise, Sunset, and Daylength
Deinolokhos

**Deinolokhos** (, ; toimi n. 488 eaa.) oli antiikin kreikkalainen komediakirjailija, joka edusti doorilaista komediaa. Hän oli kotoisin Sisiliasta, joko Syrakusasta tai Akragaasta.

Deinolokhos mainitaan eri lähteissä joko komediakirjailija Epikharmoksen oppilaaksi tai pojaksi. Hänen sanotaan kirjoittaneen 14 komediaa doorilaisella murteella. Ainakin osan aiheet vaikuttavat perustuneen kreikkalaiseen mytologiaan.

## Lähteet
Formis

**Formis** (, ), joskus myös *Formos* (, ) (toimi 400-luvun eaa. alkupuolella) oli antiikin kreikkalainen sotilas ja komediakirjailija, joka edusti doorilaista komediaa.

## Elämä

Formis oli kotoisin Arkadian Mainaloksesta. Sieltä hän muutti Sisiliaan ja päätyi tyranni Gelonin lähipiiriin opettaen tämän lapsia. Formis toimi sotilaana Syrakusassa sekä Gelonin että tämän veljen Hieronin alaisuudessa, joka seurasi tyrannina vuonna 478 eaa. Kiitokseksi sotavoitoistaan hän omisti votiivilahjoja Zeukselle Olympiaan ja Apollonille Delfoihin. Pausaniaan mukaan ensin mainittu koostui vaununajajasta ja kahdesta hevosesta. Pausanias kuvaa myös syrakusalaisen Lykortaan pystyttämän patsaan, joka esitti Formista taistelemassa.

Sotilas Formista pidetään yleensä samana henkilönä kuin komediakirjailija, jonka Aristoteles liitti doorilaisen komedian alullepanijoihin kuuluneeseen Epikharmokseen, vaikka joskus tämä on myös kyseenalaistettu.

## Näytelmät

*[[Suda]]* laittaa komediakirjailija Formiin nimiin kahdeksan komediaa. Nimien perusteella ne käsittelivät Epikharmoksen komedioiden tavoin mytologisia aiheita. Formiin sanotaan olleen ensimmäinen, joka varusti näyttelijät nilkkoihin asti ulottuneilla kaavuilla sekä koristi näyttämön purppuralla värjätyillä nahoilla.

Formiin komediat olivat:

* *Admetos* ()
* *Alkinus* ()
* *Alkyones* ()
* *Atalante* ()
* *Hevonen* ()
* *Kefeus* () tai *Kefalaia* ()
* *Perseus* ()
* *Troijan tuhoaminen* ()

## Lähteet
Krates (komediakirjailija)

**Krates** (, ; 400-luku eaa.) oli antiikin kreikkalainen komediakirjailija, joka edusti niin kutsuttua vanhaa komediaa. Hän oli kotoisin Ateenasta.

## Elämä

Krates oli Kratinoksen nuorempi aikalainen ja toimi päänäyttelijänä tämän komedioissa ennen kuin ryhtyi itsekin komediakirjailijaksi. Hänen varsinainen toimintansa alkoi noin 82. olympiadin aikaan eli noin vuonna 449/448 eaa. Aristofanes puhuu *[[Ritarit (Aristofanes)|Ritareissa]]* hänestä tavalla, joka antaa ymmärtää hänen olleen kuollut näytelmän esitysaikaan 88. olympiadin neljäntenä vuonna eli 424 eaa.

*[[Suda]]ssa* mainitaan kaksi samannimistä komediakirjailijaa, mutta tätä pidetään virheenä.

## Näytelmät

Aristoteleen mukaan Krates oli ensimmäinen, joka hylkäsi attikalaisessa komediassa jambisen muodon ja alkoi käsitellä yleisiä aiheita ja kehittää näytelmiin juonia. Tämä tarkoittanee sitä, että sen sijaan, että hänen näytelmänsä olisivat keskittyneet yksinkertaiseen henkilöön menevään pilkantekoon, hänen näytelmiensä hahmot olivat yleisempiä. Tämä näkyy myös hänen tunnettujen näytelmiensä nimistä.

Krateen käyttämä kieli on yksinkertaista ja eleganttia, ja siinä on vain vähän erikoisia sanoja ja sanamuodostelmia. Hän käytti erityisesti spondeesäkeitä, jotka päättyivät anapestiseen tetrametriin. Eräs Krateen näytelmille yleinen aihe oli juopottelu ja riehakas ilonpito. Hän oli ensimmäinen attikalainen komediakirjailija, joka huvitti yleisöään laittamalla näyttelijät esittämään juopuneita, minkä oli aiemmin tehnyt lähinnä Epikharmos sisilialaisessa komediassa. Krateen näytelmien esimerkkiä noudattivat Aristofanes ja monet muut myöhemmät komediakirjailijat, ja erityisesti uuden komedian kirjailijat.

Krateen näytelmät eivät ole säilyneet nykyaikaan, mutta niistä tunnetaan joitakin katkelmia. Hänen aidoiksi näytelmikseen nimetään seuraavat kahdeksan:

* *Heerokset* ()
* *Lamia* ()
* *Leikit* ()
* *Naapurit* ()
* *Puhujat* ()
* *Rohkeat teot* ()
* *Samoslaiset* ()
* *Villipedot* ()

Lisäksi hänen nimiinsä on joskus laitettu myös seuraavat kuusi näytelmää, mutta niiden arvellaan olevan epäperäisiä:

* *Aarre* ()
* *Dionysos* ()
* *Kahleissa olevat* ()
* *Linnut* ()
* *Metoikit* ()
* *Saituri* ()

## Lähteet
Lost Kings

**Lost Kings** on yhdysvaltalainen DJ-tuottajaduo, jonka jäsenet ovat **Robert Abisi** sekä **Nick Shanholtz**. Duo nousi suuren yleisön tietoon alkuvuodesta 2014 toteutettuaan miksauksia lukuisille artisteille kuten Imagine Dragonsille, Krewellalle, Halseylle, Vance Joylle, Echosmithille, Rihannalle ja Tori Kellylle. Heillä on levytyssopimus Disruptor Recordsin sekä RCA Recordsin kanssa. Duon nimi "Lost Kings" on peräisin siitä kun he tunsivat itsensä "kadonneeksi" muuttaessaan Los Angelesiin ja heillä oli tavoitteita asetettuna.

## Diskografia

#### EP-levyt

* The Bad EP (23. lokakuuta 2015)
* The Good EP (11. maaliskuuta 2016)
* Paper Crowns (4. tammikuuta 2019)
* Lost Angeles (25. lokakuuta 2019)

#### Singlet

* Bad (mukana Jessame) (2015)
* You (mukana Katelyn Tarver) (2016)
* Phone Down (mukana Emily Warren) (2016)
* Quit You (mukana Tinashe) (2017)
* Look at Us Now (mukana Ally Brooke ja A$AP Ferg) (2017)
* First Love (mukana Sabrina Carpenter) (2017)
* Don’t Call (2017)
* When We Were Young (mukana Norma Jean Martine) (2018)
* Drunk As Hell (mukana Jesper Jenset) (2018)
* Don’t Kill My High (mukana Wiz Khalifa ja Social House) (2019)
* Anti-Everything (mukana Loren Gray) (2019)
* Too Far Gone (mukana Anna Clendering) (2019)
* Try (mukana Safe) (2019)
* Ain’t the Same (mukana Cxloe) (2019)
* LA & the Parties (mukana Sevyn Streeter ja Luh Kel) (2019)
* Somebody Out There (mukana Marc E. Bassy) (2019)

## Lähteet
Coesfeld

**Coesfeld ** ['koːsfɛlt] on kaupunki Nordrhein-Westfalenin osavaltiossa läntisessä Saksassa. Se on saman nimisen piirikunnan pääkaupunki.

## Maantiede
Coesfeld sijaitsee osavaltionsa pohjoisosassa noin 30 kilometriä Münsterin keskustasta länteen ja noin 50 kilometriä Dortmundista pohjoisluoteeseen. IJsselin 115-kilometrinen sivujoki Berkel virtaa Coesfeldin keskustan halki.

Coesfeld kuuluu historialliseen Münsterlandiin ja Münsterin hallintopiiriin. Kaupunki koostuu kahdesta osa-alueesta: Coesfeld ja Lette. Edellinen sijaitsee kaupungin koillisosassa ja jälkimmäinen kaakossa.

## Historia

Coesfeld sai kaupunkioikeudet vuonna 1197. Ensimmäinen kirjallinen maininta Coesfeldista on huomattavasti varhaisempi: paikkakunta mainittiin vuonna 809 Münsterin piispan Altfriedin (k. 849) kertomuksessa, joka käsittelee Pyhän Liudgerin (n. 742–809) elämää. Liudger kuoli matkallaan Essenistä Münsteriin maaliskuussa 809 ja hän oli saarnannut St. Lambertin kirkossa nykyisen Coesfeldin kantakaupungin alueella kuolemaansa edeltäneenä iltana. Tuolloinen puukirkko on hävinnyt, ja nykyisen kivikirkon vanhimmat osat ovat 1200-luvulta.

1000- ja 1100-luvuilla perustettiin useita talonpoikaiskyliä, jotka ovat nykyisen Coesfeldin osa-alueita, kuten Gaule kaupungin koilliskolkassa. Lännessä sijaitsevasta Steveden kylästä on maininta jo lokakuulta 799.

Kolmikymmenvuotinen sota 1618–1648 tuotti Coesfeldille, kuten muuallekin Münsterin seudulle, niin suuria haittoja, että niiden korjaamiseen kului useita sukupolvia. Sotaa edeltänyt väkiluku saavutettiin vasta 1800-luvulla. Noin 400 vuotta kestänyt pieni jääkausi pahensi ongelmia. Eräs pohjakosketus saavutettiin seitsenvuotinen sodan aikana 1760-luvulla, jolloin väestöä muutti pois ja talot autioituivat.

Wienin kongressissa 1815 Coesfeldistä tehtiin osa preussilaista Westfalenin provinssia. Alkoi pitkä nousukausi: Coesfeldiin syntyi teollisuutta ja kaupungista tuli rautatieliikenteen solmukohta. Toisen maailmansodan aikana Coesfeld kärsi suuria pommitustuhoja. Jälleenrakennus sodan jälkeen oli puolestaan voimakkaan nousukauden aikaa, ja kaupunkia modernisoitiin. Kirchspiel Coesfeld liitettiin Coesfeldin kaupunkiin 1969 ja Letten maalaiskunta 1975.

St. Lambertin kirkon lisäksi Coesfeldissä on muun muassa St. Jakobin kirkko, joka tuhottiin toisen maailmansodan loppuvaiheessa, ja rakennettiin sodan jälkeen uudestaan. Maallista arkkitehtuuria edustaa muun muassa Pulverturm 1300-luvulta ja Walkenbrückentor, joka on ainoa vanhasta kaupunginmuurista säilynyt portti.

## Talous ja liikenne
Coesfeldin elinkeinoja ovat muun muassa elintarviketeollisuus, koneenrakennus ja puunjalostus.

Coesfeldin rautatieasema sijaitsee rataosuuksien Dortmund–Enschede, Duisburg–Quakenbrück ja Empel-Rees–Münster risteyksessä. Etäisyys Dortmundin päärautatieasemalta on 61,0 kilometriä. Coesfeldin länsipuolitse kulkee moottoritie BAB 31, jonka pituus on 240 kilometriä. BAB 43 kulkee hieman etäämpänä Coesfeldin kaakkoispuolitse. Bundesstraße 474 ja 525 risteävät aivan keskustan lounaispuolella.

## Lähteet

## Aiheesta muualla
*Coesfeld, Nordrhein-Westfalen, Saksa — Sunrise, Sunset, and Daylength
Magnes (komediakirjailija)

**Magnes** (; 400-luku eaa.) oli antiikin kreikkalainen komediakirjailija, joka edusti niin kutsuttua vanhaa komediaa ja oli sen merkittävimpiä varhaisia edustajia.

## Elämä

Magnes oli kotoisin Ateenan kaupunkivaltioon kuuluneesta Attikan Ikarionin demoksesta. Aristoteles antaa ymmärtää hänen olleen Khionideen aikalainen. Anonyymi komediasta kirjoittanut kirjailija sijoittaa hänet Epikharmoksen ja Kratinoksen väliseen aikaan. *[[Suda]]n* mukaan Magnes oli nuorukainen Epikharmoksen ollessa vanha. Aristofanes antaa *[[Ritarit (Aristofanes)|Ritareissa]]* (424 eaa.) ymmärtää hänen kuolleen hieman aiemmin suhteellisen vanhassa iässä. Kaikista näistä todistuksista voidaan päätellä, että hän toimi noin 80. olympiadin aikaan vuonna 460 eaa. ja siitä eteenpäin.

Magnes on varhaisin komediakirjailija, jonka nimiin on kirjattu voittoja näytelmäkilpailuissa. Eri lähteiden mukaan voittoja olisi ollut kaksi tai yksitoista. Aristoteleen mukaan runoilijoiden nimiä alettiin muistaa vasta siinä vaiheessa, kun komedia oli saanut jonkinlaiset kiinteät muodot, mikä ajoittuu hänen aikaansa. Aristofanes antaa ymmärtää, että Magnes oli aiemmin urallaan suuressa suosiossa, mutta hänen näytelmänsä menivät myöhemmässä vaiheessa pois muodista.

## Näytelmät

Magneen näytelmät eivät ole säilyneet nykyaikaan. Niistä mainitaan nimeltä seuraavat; osa on kuitenkin mahdollisesti epäperäisiä:

* *Barbitoninsoittajat* ( tai )
* *Dionysos* () (kirjoittaja mahdollisesti kuitenkin Krates)
* *Kissojen ja hiirten taistelu* ()
* *Kitkijänainen* ()
* *Linnut* ()
* *Lyydialaiset* ()
* *Pitakis* () tai *Pytakides* () (nimen oikea muoto epäselvä)
* *Sammakot* ()
* *Viikunapistiäiset* ()

## Lähteet
Aiskhylos (täsmennyssivu)

**Aiskhylos ** (, ) voi viitata seuraaviin:

;henkilöitä:
* Aiskhylos (525/524–456 eaa.), tragediakirjailija
* Aiskhylos Aleksandrialainen (100-luku jaa.), eeppinen runoilija
* Aiskhylos Knidoslainen (1. vuosisata eaa.), reettori
* Aiskhylos Rhodoslainen (300-luku eaa.), Aleksanteri Suuren hallintovirkamies

;muita merkityksiä:
*2876 Aeschylus, päävyöhykkeen asteroidi.

## Lähteet
Taylor Swiftin diskografia

**[[Taylor Swift]]** on yhdysvaltalainen laulaja-lauluntekijä, joka on julkaissut yksitoista studioalbumia. Hän on äänittänyt neljä albumia uudelleen levyjen omistajuuteen liittyvän kiistan vuoksi. Lisäksi Swiftin diskografiaan kuuluu EP-levyjä, livealbumeita, singlejä ja videoita. Hän on tehnyt yhteistyötä useiden muiden artistien, kuten Ed Sheeranin, Tim McGraw’n ja The Nationalin kanssa. 

Swift on säveltänyt kaikki omat kappaleensa joko yksin tai muiden lauluntekijöiden kanssa covereita lukuun ottamatta. Hän on myös kirjoittanut kappaleita muille artisteille, kuten Kellie Picklerille, Calvin Harrisille ja Miley Cyrusille. 

Katso myös: Luettelo Taylor Swiftin kappaleista. 

## Albumit
### Studioalbumit

### Uudelleen levytetyt studioalbumit

### Livealbumit

## EP:t
### Studio-EP:t

### Live-EP:t

### Remix-EP:t

## Singlet
### Singlet pääartistina

### Singlet vierailevana artistina

### Promosinglet

## Soundtrack-kappaleet

## Muut esiintymiset

## Videot
### Videojulkaisut

### Musiikkivideot

## Kokoelmat suoratoistopalveluissa

* *Reputation Stadium Tour Surprise Song Playlist* (2018)
* *Folklore: The Escapism Chapter* (2020)
* *Folklore: The Sleepless Nights Chapter* (2020) 
* *Folklore: The Saltbox House Chapter* (2020) 
* *Folklore: The Yeah I Showed Up at Your Party Chapter* (2020)   
* *The "Dropped Your Hand While Dancing" Chapter* (2021) 
* *The "Forever Is the Sweetest Con" Chapter* (2021) 
* *The "Ladies Lunching" Chapter* (2021) 
* *Fearless (Taylor’s Version): The Halfway Out the Door Chapter* (2021)
* *Fearless (Taylor’s Version): The Kissing in the Rain Chapter* (2021)
* *Fearless (Taylor’s Version): The I Remember What You Said Last Night Chapter* (2021)
* *Fearless (Taylor’s Version): The From the Vault Chapter* (2021)
* *Red (Taylor’s Version): Could You Be the One Chapter* (2022)
* *Red (Taylor’s Version): She Wrote a Song About Me Chapter* (2022) 
* *Red (Taylor’s Version): The Slow Motion Chapter* (2022) 
* *Red (Taylor’s Version): From the Vault Chapter* (2022)
* *The More Lover Chapter* (2023)
* *The More Fearless (Taylor’s Version) Chapter* (2023)
* *The More Red (Taylor’s Version) Chapter* (2023)
* *The Tortured Poets Department: TS The Eras Tour Setlist*

## Demojulkaisut
Swiftin epävirallisesti julkaisemia mixtapeja ja demoja uran alkupuolelta

* *Taylor Swift* (EP 1, 2002)  
* *Taylor Swift* (EP 2, 2002) 
* *Taylor Swift* (EP 3, 2002)  
* *Taylor Swift* (mixtape 1, 2003) 
* *Taylor Swift* (mixtape 2, 2003) 
* *Taylor’s Songs* (mixtape, 2003)
* *Volume Two* (mixtape, 2003)  
* *Lucky You / Smokey Black Nights* (EP, 2003) 
* *Taylor Swift* (EP, 2003)
* *Taylor Swift* (mixtape, 2004)
* *Beautiful Eyes / The Outside* (EP, 2004)
* *I Don’t Want to Lose Your Face / I Heart ?* (EP, 2004)
* *Taylor Swift* (EP, 2004)
* *Taylor Swift* (mixtape, 2005)

## Säveltäjänä muiden artistien kappaleissa

## Huomioita

## Lähteet

## Aiheesta muualla
* Virallinen sivusto
* Taylor Swiftin diskografia Discogs-sivustolla
* Taylor Swiftin diskografia AllMusic-sivustolla
* Taylor Swiftin julkaisut Spotifyssa
* Taylor Swiftin julkaisut Apple Musicissa
* Taylor Swiftin julkaisut Tidalissa
Magnes

**Magnes** () voi viitata seuraaviin:

* Magnes, useita hahmoja kreikkalaisessa mytologiassa
* Magnes (400-luku eaa.), komediakirjailija
Alppihiihdon maailmancup 1986–1987

**Alppihiihdon maailmancup 1986–1987** oli historian 21. alppihiihdon maailmancup -kausi.

## Loppupisteet
### Miehet
#### Kokonaiskilpailu

### Naiset
#### Kokonaiskilpailu

## Lähteet
*
Pertunmaan yhtenäiskoulu

**Pertunmaan yhtenäiskoulu** on Mäntyharjun kunnassa, Pertunmaan kirkonkylällä toimiva yhtenäiskoulu (luokka-asteet 0–9).  

Vuonna 2018 (2016) Pertunmaan yhtenäiskoulua kävi yhteensä 138 (137) peruskoulun oppilasta, minkä lisäksi yhtenäiskoulussa on esiopetuksen oppilaita. Kesään 2018 saakka Pertunmaalla toimi myös Kuortin koulu (25 oppilasta vuonna 2016 ja 24 vuonna 2018).

Yhtenäiskoulun vanhempi koulurakennus toimi aiemmin Kirkonkylän kansakouluna. Maakunnallisesti arvokkaaksi luonnehdittu rakennus valmistui vuonna 1936 ja on suojeltu.


Kuva:Pertunmaan yhtenäiskoulu - Kirkkotie 3 - Pertunmaa - 1.jpg|Pertunmaan yhtenäiskoulun uudempi rakennus. Rakennuksen päädyssä (kuvan oikeassa osassa) toimii Pertunmaan kirjasto.
Kuva:Pertunmaan yhtenäiskoulu - Kirkkotie 3 - Pertunmaa - 3.jpg|Pertunmaan yhtenäiskoulun vanhempi rakennus (1936) oli aiemmin Kirkonkylän kansakoulu.


## Lähteet
You (Lost Kingsin kappale)

**You** on yhdysvaltalaisen DJ-tuottajaduon Lost Kingsin musiikkikappale, jolla vierailee myös yhdysvaltalaislaulaja Katelyn Tarver. Sen julkaisi Spinnin’ Records Lost Kingsin debyytti EP-levyn "The Bad" toisena singlenä 15. helmikuuta 2016. Kappaleen ovat sanoittaneet J. Berry, R. Spiro, sekä sen tuottaja Lost Kings. Kappaleen musiikkivideo julkaistiin Spinnin’ Recordsin YouTube-kanavalla 23. tammikuuta 2016. "You" ei ole päässyt julkaisunsa jälkeen lainkaan listoille.

## Kappalelista

**Digitaalinen lataus**

# You (mukana Katelyn Tarver) - 3:33

## Lähteet
Würselen

**Würselen** on kaupunki Aachenin alueella Nordrhein-Westfalenin osavaltiossa läntisimmässä Saksassa. Vuoden 2022 lopussa kaupungissa oli 38&nbsp;598 asukasta. Logistisesti suotuisalla paikalla sijaitsevassa Würselenissä toimii useita suuryrityksiä.

## Maantiede

Würselen sijaitsee osavaltionsa lounaisosassa kuutisen kilometriä Aachenin keskustasta koilliseen ja noin 60 kilometriä Kölnistä länsilounaaseen. Se rajoittuu pohjoisessa Alsdorfiin, idässä Eschweileriin, etelässä Aacheniin ja lännessä sekä luoteessa Herzogenrathiin. Kaupungin lounaispuolella on Alankomaiden, Belgian ja Saksan yhteinen rajapyykki.

Würselen koostuu kolmesta osa-alueesta: Bardenberg, Broichweiden ja Würselen. Kaksi ensin mainittua olivat itsenäisiä kuntia ennen vuoden 1972 kuntaliitoksia. Kantakaupunki Würselen sijaitsee lounaassa, ja sitä erottaa Aachenin koillisista kaupunginosista moottoritie BAB 4. Bardenberg sijaitsee luoteessa ja Broichweiden idässä. Bardenbergiin kuuluva Pley sijaitsee Würselenin luoteeseen työntyvässä kielekkeessä, josta on vain parin kilometrin matka Alankomaiden rajalle. Würselenin keski- ja pohjoisosa ovat suurelta osin peltoa ja niittyä, kuten myös itäisin osa moottoritie BAB 44:n itäpuolella.

## Historia

Würselenistä on varhaisin kirjallinen maininta vuodelta 870 muodossa Uuormsalt. 1260-luvulla Jülichin kreivi Wilhelm IV (1210–1278) rakennutti Würseleniin Burg Wilhelmsteinin, eli Wilhelmsteinin linnoituksen. Se on nykyisin rauniolinna. Vuodesta 1336 vuoteen 1798 Würselen oli osa Aachenin valtakuntaa, joka käytännössä tarkoitti Aachenin valtakunnankaupunkia ja sen lähiympäristöä. Nykyisessä kirjoitusasussaan Würselen on mainittu ensi kerran 1616. Ranskalaisvallan aikana 1794–1815 laajat alueet nyky-Würselenistä kuuluivat Eschweilerin kantoniin. Vuodesta 1816 Würselen oli osa Aachenin piirikuntaa, joka lakkautettiin 1971. Noin 337 neliökilometrin laajuinen piirikunta käsitti Aachenin kaupungin pohjois- ja itäpuoliset lähiseudut.

Kaupunkioikeudet Würselen sai 1924, jolloin siellä asui lähes 15&nbsp;000 ihmistä. Toisen maailmansodan aikana 1944 Würselen tuhottiin lähes täysin: Aachenin taistelussa kaupunki oli useita viikkoja sotatoimien eturintamaa.

Würselenin talouselämää määritti vuosisatoja kivihiilenlouhinta. Grube Gouleyn kaivos suljettiin vuonna 1969 ja kaivosteollisuus päättyi siihen. Vuoden 1972 kuntaliitosten jälkeen Würselenin asukasluku nousi lähes 35&nbsp;000:een.

Burg Wilhelmsteinin rauniolinnoituksen lisäksi Würselenin historiallisia rakennuksia ovat muun muassa Bardenberger Mühle, katolinen kirkko St. Peter und Paul ja Gut Kaisersruh.

## Talous ja liikenne
Moottoritiet BAB 4 ja BAB 44 risteävät Würselenin keskustan kaakkoispuolella Aachenin risteyksessä. Keskustan ja risteyksen väliselle alueelle on rakennettu teollisuusalue Kaninsberg – Aachener Kreuz, jossa toimii muun muassa logistiikkayritys Offergeld Logistik ja tukkuliike Metro Deutschland. Suuri työllistäjä on sairaala Rhein-Maas Klinikum aivan ydinkeskustan tuntumassa.

## Lähteet

## Aiheesta muualla

*Kaupungin verkkosivut 
*Würselen, Nordrhein-Westfalen, Saksa — Sunrise, Sunset, and Daylength
Ruoka-allergia

**Ruoka-allergia** on allergisuutta jollekin ruoka-aineelle. Kun henkilö on ensin herkistynyt ruoka-aineelle, joka on useimmin jokin proteiini, hän saa kyseistä ainetta sisältävän ruoan nauttimisesta allergisen reaktion.

## Aiheuttajat
Mikä tahansa ruoka-aine voi aiheuttaa allergisen reaktion jollekulle. Ruoka-aineiden lisäksi allergiaa saattavat aiheuttaa myös elintarvikkeiden lisäaineet. Kaikki ruoan aiheuttamat oireet eivät kuitenkaan ole allergiaa.

Maito, viljat, kananmuna ja kala ovat pikkulapsilla yleisimmät allergian aiheuttajat. Aikuisilla oireita aiheuttavat tietyt tuoreet kasvikset ja mausteet. Aikuisten ruoka-allergiat liittyvät useimmiten siitepölyallergioihin ristireagoinnin kautta.

### Ruoka-allergioita
* Kala-allergia
* Maitoallergia
* Pähkinäallergia
* Vilja-allergia

### Käsittelyn vaikutus
Kasvisten allergeenisuus vähenee yleensä ruoan käsittelyn, kuten keittämisen, pakastamisen ja raastamisen myötä. Pähkinöiden, sellerin, palsternakan ja soijan allergeenisuus sen sijaan ei käsiteltäessä vähene.

## Oireet
Yleisin ruoka-allergian oire imeväisiässä on nokkosihottuma, joka alkaa alle tunnin kuluessa ruoan nauttimisesta. Harvinaisempia oireita ovat leimahteleva atooppinen ekseema, vatsakipu ja ripuli. Leikki- ja kouluikäisten yleisimmät ruoka-allergian oireet ovat huulien ja suun kutina ja limakalvoturvotus, vatsakipu ja ripuli. Aikuisten yleisimpiä oireita ovat suu-, nielu- ja vatsaoireet. Myös anafylaktinen reaktio on mahdollinen.

## Esiintyvyys
Ruoka-allergiaa esiintyy Suomessa noin 2–5 prosentilla aikuisista ja 5–8 prosentilla lapsista. Lasten ruoka-allergiat paranevat usein kouluikään mennessä.

## Diagnosointi
Ruoka-allergia diagnosoidaan altistuskokeessa, jonka apuna voidaan käyttää laboratoriokokeita.

## Hoito
Ruoka-allegian vuoksi allergikko voi joutua rajoittamaan ruokavaliotaan. Allergikon ruokavaliohoidossa pyritään kuitenkin varmistamaan ruokavalion riittävä ravitsevuus. Jos allergian oireet ovat voimakkaita, henkilö pyrkii kokonaan välttämään oireita aiheuttavaa ruokaa. Lievässä tapauksessa hän voi jatkaa allergisoivan ruoan syömistä oireidensa rajoissa. Elintarvikkeissa on allergikoille hyödyllisiä allergiamerkintöjä, ja myös ravintolat tarjoavat tiedon annostensa sisällöstä. Siedätyshoidon avulla allergikko voi oppia sietämään allergisoivaa ruoka-ainetta.

## Lähteet
Dolgoje (järvi Želtšajoessa Outovan piirissä)

**Dolgoje** () on järvi Luoteis-Venäjällä Pihkovan alueen Outovan piirissä. Järven nimi tarkoittaa *pitkää*, joten sen nimi voidaan suomentaa *Pitkäjärvi*.

## Maantietoa
Järvi on 2,6 kilometriä pitkä, 0,55 kilometriä leveä ja sen pinta-ala on 66 hehtaaria. Se sijaitsee Peipsijärven alangolla Želtšajoen uomassa Jammin () kirkonkylän lähellä. Järven keskisyvyys on 4,7 metriä ja sen syvänteessä on 13 metriä vettä. Järven eteläpuoli on asumatonta metsämaata ja sen pohjoispuolella on ilmakuvissa näkyvää tiestöä ja muuta ihmistoimintaa. Sen länsipäässä ja Velinoon johtavan salmen rannalla sijaitsee Ozeran ( ) kylä, jonka vastarannalla sijaitsee Pyhän Neitsyt Marian suojelukirkko (). Kylän itäpuolella sijaitsevia järven rantoja on myös alettu rakentamaan. Kylän kautta järven pohjoispuolella kulkee Remdan niemimaalle johtava tie.

## Luontoarvoja
Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, törö, seipi, toutain, turpa, simppu, ankerias, ahven, muikku ja siika, sekä jokirapua, jota on kuitenkin vain nimeksi. Järven pohjassa on siltin sekaista hiekkaa, jonka päälle on kertynyt mutaa. Metsäiset rannat ovat hiekkarantoja, jossa on veteen kaatunut puita. Ympäristön ranta-alueet ovat rinnemetsiä, jotka voivat olla jyrkkiä.

## Vesistösuhteita
Dolgoje sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. 

Karttojen mukaan Dolgojeen ei laske montakaan ojaa. Suurin oja tulee sen koillispuolta ja se laskee Dolgojen itäpäähän sen pohjoisrantaan. Suurin osa järveen tulevasta vedestä on peräisin järven yläpuoliselta Želtšan valuma-alueelta, jonka koko on lähteestä riippuen 941  tai 772,2 neliökilometriä . Kun tästä arvosta vähentää Užinskojen valuma-alueen pinta-alan, saadaan järven lähialueen pinta-alaksi 9,3 neliökilometriä. Želtša virtaa kolmen järven läpi siirtyen järvestä toiseen salmimaisia yhteyksiä pitkin. Joki laskee Dolgojeen itäpuolisesta Užinskojesta ja jatkaa länteen Velinoon. Velinon jälkeen joki laskee 22 kilometrin päässä Peipsijärveen.

## Huomautuksia

## Lähteet
Ruusuetanainen

**Ruusuetanainen** (*Endelomyia aethiops*) on lehtipistiäisten heimoon kuuluva hyönteinen. Aikuinen ruusuetanainen on väriltään tumma ja sen siivet ovat savunharmaat. Etujalkojen polvet ovat vaalean kellertävät. Aikuinen ruusuetanainen on kooltaan 4–5 mm. Aikuiset ruusuetanaiset ovat lennossa lyhyen aikaa kesäkuun alussa ja munivat ruusun lehtien alapinnoille.

Ruusuetanaisen toukan pää on ruskeankeltainen ja muuten se on väriltään läpikuultavan vihreä, suolen erottuessa vartalossa tummanvihreänä. Ruusuetanaisen toukka on kooltaan noin 15 mm. Toukat kalvavat ravinnokseen ruusujen lehtien pintasolukkoa. Erityisesti pehmeälehtiset ruusut ovat toukkien ravintoa. Toukat kuoriutuvat kesäkuun puolivälissä ja pudottautuvat noin kolmen viikon kuluttua maahan koteloitumaan. Ruusuetanainen talvehtii keskenkasvuisena kotelona maassa.

Ruusuetanaisella on laaja levinneisyys Euroopassa, Turkissa ja Etelä-Kaukasiassa. Sitä esiintyy myös Yhdysvalloissa, missä sitä pidetään kuitenkin vieraslajina.

## Lähteet

## Aiheesta muualla
*iNaturalist: Ruusuetanainen (''Endelomyia aethiops'')
*Ötökkätieto: Ruusuetanainen (''Endelomyia aethiops'')
*ITIS: ''Endelomyia aethiops'' 
*UniProt: Taxonomy - ''Endelomyia aethiops'' 
*Iowa State University, Bug Guide: Species Endelomyia aethiops - Roseslug 
*University of Michigan, Animal Diversity Web (ADW): Endelomyia aethiops, roseslug